Harzet e voe Sol de Grisolles en 1800, ha bachet betek 1803. Pa voe dieubet ez eas gant Jorj Kadoudal da irienniñ a-enep ar chonsul gall Napoleone Buonaparte. Harzet e voe adarre e miz Here 1804, pan erruas e Pariz. Jahinet e voe gant poliserien Fouché, tennet e ivinoù dioutañ, evit ober dezhañ disklêriañ anvioù e gamaraded. Anv ebet ne roas, advachet e voe betek 1815 pa voe distroadet Napoleon.